laion/Wikipedia-Exotic huggingface dataset:
ელჩინ სანგუ

ელჩინ სანგუ (თურქ. Elçin Sangu დ.13 აგვისტო, 1985, იზმირი, თურქეთი) — თურქი მსახიობი. ელჩინ სანგუ დაიბადა 13 აგვისტოს 1985 წელს იზმირში. აქვს ჩერქეზული წარმომავლობა. თეატრალური სკოლის დასრულების შემდეგ ის გადაიღეს სერიალებში: „ერთი სიყვარულის ისტორია“, „ქურთ სეითი და ალექსანდრა“. 2015 წელს ელჩინმა მიიღო მთავარი როლი, სერიალში „დაქირავებული სიყვარული“. Twitter დაქირავებული სიყვარული ↑ Elçin Sangu: "İhanete uğramak kabusum". haberturk.com (2015-06-22). დაარქივებულია ორიგინალიდან — 2015-10-09. ციტირების თარიღი: 2016-03-11. ↑ Gizem Merve Kaboğlu. (2015-02-12) Elçin Sangu: Hayatı Bir Çirkin Ördek Yavrusu Masalı. Milliyet. gizemkaboglu.com. დაარქივებულია ორიგინალიდან — 2015-06-26. ციტირების თარიღი: 2016-02-11.
ავსტრიის საფეხბურთო კავშირი

ავსტრიის საფეხბურთო კავშირი (გერმ. Österreichischer Fußball-Bund) — ფეხბურთის მმართველი ორგანო ავსტრიაში. დაარსდა 1904 წელს. ორგანიზაციის შტაბ-ბინა მდებარეობს ვენაში. ფეხბურთის თამაშის ტრადიცია ავსტრიაში მე-19 საუკუნეში გაჩნდა. ქვეყნის პირველი საფეხბურთო კლუბი დაარსდა 1894 წელს. დღეს სპორტის ეს სახეობა ქვეყანაში ყველაზე პოპულარულია სათხილამურო სპორტთან ერთად. ავსტრიის საფეხბურთო კავშირის სტრუქტურაში შედიან რეგიონული ორგანიზაციები და ავსტრიის ეროვნული საფეხბურთო ნაკრები. მისი ეგიდით ყოველწლიურად ეწყობა ავსტრიის ბუნდესლიგა, პირველი ლიგა, ავსტრიის თასი და სუპერთასი. საუკეთესო შედეგს მსოფლიო ჩემპიონატზე ავსტრიის ეროვნულმა ნაკრებმა მიაღწია 1954 წელს, როდესაც იგი ტურნირის მესამეადგილოსანი გახდა. ოფიციალური საიტი ↑ https://www.sportaustria.at/de/ueber-uns/mitglieder/vollmitglieder/
ნიუტონის თასი

ნიუტონის თასი (ესპ. Copa Newton) — საერთაშორისო ამხანაგური საფეხბურთო ტურნირი, რომელიც არგენტინისა და ურუგვაის ეროვნულ საფეხბურთო ნაკრებებს შორის იმართებოდა 1906–1976 წლებში. წარმოადგენდა საქველმოქმედო შეჯიბრებას, რომელიც მიზნად ისახავდა ამ ორი ქვეყნის ღარიბი ბავშვებისთვის გარკვეული მატერიალური დახმარების გაწევას. მისი ორგანიზატორი იყო ჟურნალ „სპორტსმენის“ დირექტორი ნიკანორ ნიუტონი. სულ გაიმართა მისი 27 გათამაშება. აქედან, არგენტინის ნაკრებმა 17-ჯერ მოიპოვა თასი, ხოლო ურუგვაიმ — ათჯერ. ქვემოთ მოცემულია ნიუტონის თასის ფინალური მატჩების შედეგები წლების მიხედვით.  არგენტინა (17) : 1906, 1907, 1908, 1909, 1911, 1916, 1918, 1924, 1927, 1928, 1937, 1942, 1945, 1957, 1973, 1975, 1976  ურუგვაი (10) : 1912, 1913, 1915, 1917, 1919, 1920, 1922, 1929, 1930, 1968 Copa Newton Rec.Sport.Soccer Statistics Foundation RSSSF Copa Newton Association of Football Statisticians (AFS) Copa Newton SOCCER-DB.info | Football Database ↑ Amez, Héctor — Apuntes del fútbol (1887–1919) — Copa Newton — Nace la Copa Newton, donada por Nicanor Newton (director de la revista Sportsman), con fines benéficos (9 აგვისტო, 2009) Memorias y reflexiones წაკითხვის თარიღი: 17 იანვარი, 2018. ↑ Played on twenty-seven occasions between 1906 and 1976 between Argentina and Uruguay. Decided by a single match — Copa Newton (1906–1976) — Prepared and maintained by José Luis Pierrend for the Rec.Sport.Soccer Statistics Foundation (30 ოქტომბერი, 2004) rsssf.com წაკითხვის თარიღი: 18 იანვარი, 2018. ↑ 3.0 3.1 3.2 გამარჯვება ენიჭებათ არგენტინელებს, როგორც სტუმრებს. ↑ 4.0 4.1 4.2 გამარჯვება ენიჭებათ ურუგვაელებს, როგორც სტუმრებს. ↑ 1967–68 competition squad statistics — Argentina national football team players: Copa Newton 1968 — Association of Football Statisticians (AFS) წაკითხვის თარიღი: 19 იანვარი, 2018. ↑ Jörg Thomas — Dokumentation: Copa Newton mit Ergebnissen, Tabellen, Statistiken und Bilanzen (11.01.2017) Agentur für Information und Statistik — ifosta.de წაკითხვის თარიღი: 19 იანვარი, 2018.
Kai (მომღერალი)

კიმ ჯონგ ინი (კორ. 김종인, ჩინ.: 金鍾仁 დ.14 იანვარი, 1994, სუნჩონი, სამხრეთი კორეა) — სამხრეთ კორეელი მომღერალი; ცნობილი სასცენო სახელით Kai (ქაი). სამხრეთ კორეულ-ჩინურ ჯგუფ EXO-სა და კორეულ ქვეჯგუფ EXO-K-ს წევრი. დაიბადა 14 იანვარს, 1994 წელს ქალაქ სეულში. ცეკვებით დაინტერესდა რვა წლის ასაკიდან. მესამე კლასში გატაცებული იყო ბალეტით. მის მშობლებს სურდათ, რომ ის დაკავებული ყოფილიყო ტაიკვანდოთი და პიანინოზე დაკვრით. S.M.Entertainment-ში გაწევრიანებამ გამოიწვია მისი ჰიპ-ჰოპით დაინტერესება. Kai EXO დაარქივებული 2017-07-31 საიტზე Wayback Machine.
დეგუ

დეგუ (კორ. 대구) — სიდიდით მეოთხე ქალაქი სამხრეთ კორეაში, სეულის, პუსანისა და ინჩხონის შემდეგ. ქალაქის ძირითად ინდუსტრიას წარმოადგენს ტექსტილის მრეწველობა, მეტალურგია და მანქანათმშენებლობა. დიდი სატრანსპორტო კვანძი, ტრანს-კორეის მაღალსიჩქარიანი რკინიგზის ერთ-ერთი გაჩერება, საერთაშორისო აეროპორტი. ქალაქში მოქმედებს მეტროპოლიტენი, რომელიც შედგება სამი ხაზისაგან. 2003 წელს მეტროში მომხდარ კატასტროფულ შემთხვევას 198 ადამიანი ემსხვერპლა.  ამერიკის შეერთებული შტატები ატლანტა, აშშ (10 ნოემბერი 1981)  ყაზახეთი ალმათი, ყაზახეთი (26 ნოემბერი 1990)  ჩინეთი ცინდაო, ჩინეთი (4 დეკემბერი 1993)  ბრაზილია მინას-ჟერაისი, ბრაზილია (21 ივნისი 1994)  იაპონია ჰიროსიმა, იაპონია (2 მაისი 1997)  რუსეთი სანქტ-პეტერბურგი, რუსეთი (3 ნოემბერი 1997)  იტალია მილანი, იტალია (14 დეკემბერი 1998)  ბულგარეთი პლოვდივი, ბულგარეთი (14 ოქტომბერი 2002) ტეგუ დაარქივებული 2016-03-05 საიტზე Wayback Machine. [1]
მე ვარ ომეგა

მე ვარ ომეგა (ინგლ. I Am Omega) — 2007 წლის ამერიკული პოსტაპოკალიფტური სამეცნიერო ფანტასტიკური ფილმი, რომლის რეჟისორია გრიფ ფერსტი, სცენარი ეკუთვნის ჯოფ მიდის. მთავარ როლს ასრულებს ამერიკელი მსახიობი მარკ დაკასკოსი. ფილმი წარმოადგენს რიჩარდ მეთისონის რომანის, „მე ვარ ლეგენდა“ არაოფიციალურ ადაპტაციას. ფილმი გამოვიდა, „მე ვარ ლეგენდას“ პრემიერის შემდეგ, იმ მიზნით რომ მასთან გაენაწილებინა შემოსავალი. ყურადღება!  ქვემოთ მოყვანილია სიუჟეტის და/ან დასასრულის დეტალები. სიუჟეტი მიმდინარეობს პოსტაპოკალიფტურ ლოს-ანჯელესში, სადაც გენეტიკური ვირუსის გავრცელების შემდეგ ადამიანები იქცნენ სისხლის მსმელ ზომბებად. ფილმი არ იძლევა ინფორმაციას იმის შესახებ, დაინფიცირებულია თუ არა მთელი მსოფლიო, თუმცა სავარაუდოდ ინფექცია გლობალურია, ვინაიდან, ფილმიდან ვიგებთ, რომ მთავარი გმირი უშედეგოდ ცდილობს რადიოსიგნალების აღმოჩენას და სხვა ადამიანებთან დაკავშირებას ინტერნეტის მეშვეობით. რიჩარდი იძულებულია ებრძოლოს ზომბებს გადარჩენისთვის. ერთ დღესაც, ინტერნეტის საშუალებით მას დაუკავშირდება სხვა გადარჩენილი, ბრიანა, რომელიც ასევე იმყოფება ლოს-ანჯელესში და ცდილობს დაუკავშირდეს გადარჩენილთა ბანაკ „ანტიოქიას“. საბოლოოდ რიჩარდი ბომბის მეშვეობით აფეთქებს ქალაქს. „მე ვარ ლეგენდა“ „მე ვარ ომეგა“ დაარქივებული 2017-07-07 საიტზე Wayback Machine. The Asylum-ზე „მე ვარ ომეგა“ — კინოფილმების ინტერნეტ-მონაცემთა ბაზა (ინგლისური) ↑ Movie 'Mockbusters' Put Snakes on Trains, National Public Radio, December 8, 2007. ↑ And if You Can't Catch 'Cloverfield'... დაარქივებული 2019-04-01 საიტზე Wayback Machine. by GRADY HENDRIX, The NY Sun, January 18, 2008.
ფეხბურთი სერბეთში

ფეხბურთი სერბეთში ერთ-ერთი ყველაზე პოპულარული სპორტის სახეობაა. ყველაზე დიდი მიღწევა სერბეთის ფეხბურთის ისტორიაში არის სერბული „ცრვენა ზვეზდას“ გამარჯვება ევროპის ჩემპიონთა თასზე (თანამედროვე ჩემპიონთა ლიგა) 1991 წელს. თანამდეროვე სერბეთის ტერიტორიაზე პირველი საფეხბურთო კლუბი დაარსდა 1901 წელს სუბოტიცაში (ვოევოდინა), ხოლო პირველი გუნდი უშუალოდ მაშინდელი სერბეთის სამეფოს ტერიტორიაზე იყო 1903 წელს შექმნილი „შუმადია“. პირველი საფეხბურთო ტურნირი სერბეთში გაიმართა 1913 წელს. პირველი მსოფლიო ომის შემდეგ შეიქმნა იუგოსლავიის სამეფო. 1919 წელს დაარსდა იუგოსლავიის საფეხბურთო კავშირი. 1923 წელს გაიმართა პირველი იუგოსლავიის ჩემპიონატი, რომელშიც მონაწილეობდნენ ხორვატული, სლოვენური, ბოსნიური, სერბული და მაკედონური გუნდები. სერბულმა „იუგოსლავიამ“ ტურნირში მესამე ადგილი დაიკავა. 1930 წელს მსოფლიო ჩემპიონატზე იუგოსლავიის ნაკრებმა მესამე ადგილი დაიკვა. ტურნირის დაწყების წინ ხორვატმა ფეხბურთელებმა ბოიკოტი მოუწყეს ეროვნულ ნაკრებს, მეფემ, ალექსანდრე I-მა კი უარი განაცხადა მის დაფინანსებაზე. გამოსავალი მაინც მოიძებნა და იუგოსლავიის გუნდი ჩემპიონატზე გაემგზავრა. იგი სწორედ სერბი მოთამაშეებით იყო დაკომპლექტებული, ამასთან ერთად იუგოსლავიის ნაკრების საშუალო ასაკი ყველაზე პატარი იყო მონაწილეებს შორის. 1945 წლის 4 მარტს დაარსდა სერბეთის საფეხბურთო ისტორიაში ყველაზე ტიტულოვანი გუნდი, „ცრვენა ზვეზდა“. 1991 წელს გუნდმა ევროპის ჩემპიონთა თასი და საკონტინენტთაშორისო ტურნირი მოიგო. 1960-1963 წლებში აშენდა ქვეყნის ყველაზე დიდი სტადიონი, „რაიკო მიტიჩი“. ეს სახელი არენას 2014 წელს ეწოდა ლეგენდარული სერბი ფეხბურთელის, რაიკო მიტიჩის პატივსაცემად. 2017 წლის 18 ნოემბერს სტადიონთან ახლოს მას ძეგლი დაუდგეს. სერბეთის ფეხბურთის მმართველი ორგანოა სერბეთის ფეხბურთის ასოციაცია. იგი 2006 წელს ჩამოყალიბდა, სერბეთის და ჩერნოგორიის სახელმწიფოთა კავშირის დაშლის შემდეგ. ზვეზდან ტერზიჩი (ივლისი 2006 – მარტი, 2008) ტომისლავ კარაჯიჩი (მარტი, 2008 – ივლისი, 2008) (შემცვლელი) ტომისლავ კარაჯიჩი (ივლისი, 2008 – დღემდე) ხავიერ კლემენტე (2006–2007) მიროსლავ ჯუკიჩი (2007–2008) რადომირ ანტიჩი (2008–2010) ვლადიმირ პეტროვიჩი (2010–2011) რადოვან ჩურჩიჩი (2011–2012) სინიშა მიხაილოვიჩი (2012–2013) ლიუბინკო დრულოვიჩი (2014) დიკ ადვოკაატი (2014) რადოვან ჩურჩიჩი (2014–2016) სლავოლიუბ მუსლინი (2016–2017) მლადენ კრსტაიჩი (2018–) იუგოსლავიის ეროვნული საფეხბურთო ნაკრები იუგოსლავიის საფეხბურთო კავშირი ↑ Стадион Црвена звезды переименован в стадион «Райко Митич». დაარქივებულია ორიგინალიდან — 2016-03-05. ციტირების თარიღი: 2021-09-02. ↑ „Ispred zapadne tribine stadiona Rajko Mitić ubuduće će stajati i spomenik prvoj "Zvezdinoj zvezdi"“. mondo.rs. 18.11.17. დაარქივებულია ორიგინალიდან — 2017-11-20. ციტირების თარიღი: 2018-01-19. შეამოწმეთ თარიღის პარამეტრი |date=-ში (დახმარება) ↑ http://stadiumdb.com/stadiums/ser/marakana
პორტუგალიის ფეხბურთის ფედერაცია

პორტუგალიის ფეხბურთის ფედერაცია (პორტ. Federação Portuguesa de Futebol) — ფეხბურთის ხელმძღვანელი ორგანიზაცია პორტუგალიაში, რომელიც დამოუკიდებლად და სრულად წარმართავს საფეხბურთო საქმიანობას და რომლის იურისდიქციაც ვრცელდება ქვეყნის მთელ ტერიტორიაზე. პორტუგალიის ფეხბურთის ფედერაცია არის ერთადერთი ხელმძღვანელი ორგანიზაცია, რომელიც წარმოადგენს პორტუგალიურ ფეხბურთს, როგორც ქვეყნის შიგნით, ისე მის ფარგლებს გარეთ. პორტუგალიის ფეხბურთის ფედერაციის საქმიანობის ძირითად მიზანს წარმოადგენს პორტუგალიის ტერიტორიაზე ფეხბურთის თამაშისა და საფეხბურთო საქმიანობის მუდმივად განვითარება, ხელშეწყობა, რეგულირება და კონტროლი; ფეხბურთში ეროვნულ დონეზე ყველა რანგისა და ფორმის შეჯიბრებათა ორგანიზება; საფეხბურთო ინსტუქციებისა და დებულებების შედგენა და მათი მოქმედების უზრუნველყოფა; პორტუგალიის ტერიტორიაზე გამართული ყველა ოფიციალური და ამხანაგური საფეხბურთო მატჩების კონტროლი და ზედამხედველობა; ფეხბურთთან დაკავშირებული საერთაშორისო სპორტული ურთიერთობების ხელმძღვანელობა; საერთაშორისო საფეხბურთო ტურნირების მასპინძლობა; პორტუგალიის საფეხბურთო ნაკრები გუნდების ფორმირება და მომზადება; პორტუგალიის საფეხბურთო ჩემპიონატის, თასის გათამაშების და პორტუგალიის ფეხბურთის ფედერაციის ეგიდით ჩატარებულ ყველა ოფიციალურ და ამხანაგურ მატჩში კვალიფიციური მსაჯობის და ინსპექტირების უზრუნველყოფა. ფიფა-ს, უეფა-ს და პორტუგალიის ფეხბურთის ფედერაციის წესდებების, ინსტრუქციების, მითითებების და გადაწყვეტილებების, ასევე თამაშის წესების დაცვის უზრუნველყოფა. დაარსდა 1914 წელს. ორგანიზაციის შტაბ-ბინა მდებარეობს პორტუგალიის დედაქალაქ ლისაბონში. ფეხბურთი პორტუგალიაში გავრცელდა მე-19 საუკუნეში. ქვეყნის უძველესი კლუბი, „აკადემიკა“ დაარსდა 1887 წელს კოიმბრაში. 1914 წლის 31 მარტს სამმა რეგიონალურმა ფეხბურთის ფედერაციამ (ლისაბონის,პორტუს და პორტალეგრის ფედერაციები) ჩამოაყალიბა ეროვნული საფეხბურთო ასოციაცია, რომელიც გახდა თანამედროვე პორტუგალიის ფეხბურთის ფედერაციის წინამორბედი. პორტუგალიის ყველაზე ტიტულოვანი გუნდია ლისაბონის „ბენფიკა“, რომელსაც თავისი ისტორიის მანძილზე 81 ოფიციალური ტუნირი აქვს მოგებული. პორტუგალიის ეროვნული ნაკრებს, რომელიც პორტუგალიის ფეხბურთის ფედერაციის მიერ იმართება, ფიფა-ს ცხრილში საუკეთესო პოზიცია ეკავა 2010 წლის 26 მაისს (მესამე ადგილი), მსოფლიო ჩემპიონატის დაწყების წინ. ფერნანდუ სანტუშის ხელმძღვანელობით, 2016 წელს ნაკრებმა ევროპის ჩემპიონატი მოიგო. ↑ SL Benfica: list of trophies. ↑ Portugal 1-0 France (AET).
ხუან რულფო

ხუან რულფო (ესპ. Juan Nepomuceno Carlos Pérez Rulfo Vizcaíno; დ. 16 მაისი, 1917, სან-გაბრიელი — გ. 7 იანვარი 1986, მეხიკო) — მექსიკელი მწერალი, სცენარისტი და ფოტოგრაფი. ცნობილია თავისი ორი ლიტერატურული ნაწარმოებით: „ალმოდებული დაბლობი“ (1953) და „პედრო პარამო“ (1955). ოფიციალური საიტი
Internet Speculative Fiction Database

Internet Speculative Fiction Database (ISFDB) — სამეცნიერო ფანტასტიკის და მასთან დაკავშირებული ჟანრების, ფენტეზის და საშინელებათა ლიტერატურის ბიბლიოგრაფიული მონაცემთა ბაზა. ISFDB წარმოადგენს მოხალისეთა ძალისხმევის შედეგს, სადაც დარეგისტრირებულ მომხმარებლებსაც შეუძლიათ რედაქტირების განხორციელება. ოფიციალური საიტი Other General & Regional Databases List (from ISFDB website wiki) Comparison of Internet Book Databases on Slashdot. The Eaton Collection of Science Fiction & Fantasy დაარქივებული 2018-02-02 საიტზე Wayback Machine. ↑ Link Sites. SF Site. ციტირების თარიღი: 2009-05-17. ↑ Cory Doctorow. (September 1998) Internet Column from Science Fiction Age. Science Fiction Age. ციტატა: „The best all-round guide to things science-fictional remains the Internet Speculative Fiction Database.“ ციტირების თარიღი: 2009-05-17.
გულადი (1994 წლის ფილმი)

გულადი (ინგლ. Brave) — ბრიტანული ნეო-პროგრესული როკ-ჯგუფ Marillion-ის 50 წუთიანი კონცეპტუალური ფილმი, რომლის რეჟისორი არის სტენლი კლარკი. იგი ეფუძნება ჯგუფის 1994 წლის ალბომს Brave. ფილმში ნაჩვენებია ახალგაზრდული ცხოვრება. ისტორია ვითარდება მოზარდი გოგონას (ჯოზი ეიერსი) ირგვლივ, რომელსაც ამნეზია აქვს. მიუხედავად იმისა, რომ ფილმი ეფუძნება რეალურ მოვლენებს, მასში მოთხრობილი მოვლენების დიდი ნაწილი მოგონილი ისტორიებიდან არის აღებული. ფილმს დამატების სახით აგრეთვე აქვს დართული 30 წუთიანი დოკუმენტური ფილმი, რომელშიც მოთხრობილია მის გადაღებაზე. 2004 წელს ფილმი ოფიციალურად გამოიცა DVD ფორმატში. Bridge Living with the Big Lie Runaway Goodbye to All That The Opium Den The Slide Standing in the Swing Hard as Love The Hollow Man Alone Again in the Lap of Luxury Brave The Great Escape (Spiral Remake) The Great Escape (ორკესტრული ვერსია) The Making of Brave (დოკუმენტური ფილმი გადაღებების შესახებ) ინფორმაცია ფილმის შესახებ ჯგუფის ოფიციალურ საიტზე დაარქივებული 2011-06-08 საიტზე Wayback Machine. გულადი კინოფილმების ინტერნეტ-მონაცემთა ბაზაში
ყველისციხის ბრძოლა (1080)

ყველისციხის ბრძოლა — ბრძოლა სელჩუკთა სახელმწიფოსა და საქართველოს ლაშქარს შორის 1080 წელს. სელჩუკებმა გაიმარჯვეს ბრძოლაში, რის შემდეგაც მიეცათ საშუალება შემდგომი ექსპანსიისთვის საქართველოში. გიორგი II-ის მეფობის დროს საქართველოსთვის მეტად მძიმე საშინაო და საგარეო მდგომარეობა იყო შექმნილი. ფარცხისის ბრძოლაში მოპოვებულმა გამარჯვებამ მეფეს მისცა საშუალება სხვა ღონისძიებებიც გაეტარებინა, მან აიღო ანაკოფია, კლარჯეთის, შავშეთის, ჯავახეთის და არტაანის ციხეები, აგრეთვე კარის ციხე-ქალაქი. ამის შემდგომ საქართველოსთვის მოვლენები ცუდად განვითარდა. ბიზანტიელებმა თავიანთი გავლენა თურქ-სელჩუკებს დაუთმეს საქართველოსთან მდებარე პროვინციებზე. მტერი უკვე ორი მხრიდან ერტყა ქვეყანას, რაც დამატებით საფრთხეებს ქმნიდა. 1080 წელს სულთანმა, მალიქ-შაჰიმა საგანგებო ლაშქარი გააგზავნა გიორგი II-ის წინააღმდეგ საბრძოლველად ამირა აჰმადის მეთაურობით. აჰმად ამირას ჯარმა პირველ რიგში კარის ციხე-ქალაქი აიღო, შემდეგ კი ყველისციხესთან მყოფ გიორგი II-ს დაესხა თავს. სავარაუდოდ, მეფის ყველისციხესთან ყოფნა სამხედრო მიზნით უნდა ყოფილიყო გამოწვეული, არ არის გამორიცხული, რომ მეფე აქ ლაშქრის შეკრებით და თურქთათვის საპასუხო დარტყმის სამზადისით ყოფილიყო დაკავებული. აჰმად ამირამ ზუსტად გაიგო მეფის ადგილსამყოფელი და დაესხა მას. მემატიანე ხაზს უსვამს ღალატს, სელჩუკებმა მეფის სამოყოფელის გაგება და იქამდე შეუმჩნევლად მისვლა ქართველთა დახმარენით მოახერხეს. როინ მეტრეველი და ჯაბა სამუშია მიიჩნევენ, რომ ამ შემთხვევაში მეფის წინააღმდეგ განწყობილ ფეოდალთა დიდ დასთან უნდა გვქონდეს საქმე, რომელთაც დიდი გავლენა უნდა ჰქონოდათ სამხრეთ საქართველოსა და კარის ციხე-ქალაქის ტერიტორიაზე, რადგან, მათი აზრით, აჰმად ამირა მხოლოდ ძლიერი მოკავშირის დახმარებით თუ შეძლებდა ასეთი დიდი მანძილის შეუმჩნევლად გავლას. მტრის თავდასხმა მეტად მოულოდნელი აღმოჩნდა მეფისთვის. ბრძოლაში იგი სასწაულად გადაურჩა სიკვდილს, ხიფათისგან თავდახსნილმა თავისი ამალით სასწრაფოდ დატოვა ბანაკი და აჭარის მთებს შეაფარა თავი. აჰამდ ამირა გიორგი II-ს აღარ დაედევნა, მისმა ჯარმა ექსპანსია გააგრძელა. სელჩუკებმა თავდაპირველად მოაოხრეს ასისფორნი და კლარჯეთი ზღვისპირამდე. შემდგომში მათი რისხვა დაატყდა შავშეთს, აჭარას, სამცხეს, ქართლს, არგვეთს, სამოქალაქოს და ჭყონდიდს. მათ ერთ დღეში აიღეს და დაწვეს ქუთაისი. ამავე დროს, მათმა რაზმებმა ააოხრეს კლარჯეთისა და არტანუჯის უდაბნოები. სელჩუკთა შემოსევამ რამდენიმე თვეს გასტანა. ამის შემდეგ ისინი ყოველ გაზაფხულზე ესხმოდნენ თავს საქართველოს და დაზამთრებამდე რჩებოდნენ. დაიწყო „დიდი თურქობა“. ↑ მეფე გიორგი II და საქართველოს სამეფო XI საუკუნის 70-80 იან წლებში. ↑ http://www.georoyal.ge/?id=1029.... ↑ როგორ აღმოჩნდა უძლური გიორგი.
კოკე (მრავალმნიშვნელოვანი)

კოკე შეიძლება აღნიშნავდეს: კოკე — ესპანელი ფეხბურთელი კოკე — ესპანელი ფეხბურთელი
ჯორჯ მილერი (რეჟისორი)

ჯორჯ მილერი (ინგლ. George Miller); დ. 3 მარტი, 1945) — ავსტრალიელი კინორეჟისორი, სცენარისტი, კინოპროდიუსერი და ექიმი, რომელიც ყველაზე მეტად ცნობილია ფილმების სერიით „შეშლილი მაქსი“. სერიიდან ორი ფილმი „გზის მეომარი“ და „მრისხანების გზა“ აღიარებულია ერთ-ერთ საუკეთესო ფილმებად მის ჟანრში. მილერი ჩართულია სხვადასხვა პროექტებშიც, მათ შორის არის ოსკაროსანი ფილმის „ოთხფეხა პატარა“ და ფილმების სერიის „ბედნიერი თათები“ რეჟისორი. დაიბადა ბრიზბენში, კუინზლენდში, ბერძენი ემიგრანტების ოჯახში. ჯორჯი სწავლობდა იპსუიჩის გრამატიკის სკოლაში, შემდეგ სიდნეის საშუალო სკოლაში. სკოლის დამთავრების შემდეგ ჩაირიცხა ახალი სამხრეთ უელსის უნივერსიტეტში. პირველი სრულმეტრაჟიანი ფილმი „შეშლილი მაქსი“ გადაიღო 1979 წელს, რომელსაც დიდი წარმატება ჰხვდა წილად. მილერი არი ფილმების მწარმოებელი კომპანიის, Kennedy Miller Mitchell-ის თანადამაარსებელი (ადრე ცნობილი როგორც Kennedy Miller, and Dr. D Studios). 2006 წელს მილერს გადაეცა ოსკარის ჯილდო ფილმისთვის „ბედნიერი თათები“. აგრეთვე მიღებულია აქვს ოსკარის 5 ნომინაცია: ორიგინალური სცენარისთვის (1992), საუკეთესო სურათისთვის, ადაპტირებული სცენარისთვის (1995), საუკეთესო სურათისა და რეჟისორისთვის (2015). შეგიძლიათ იხილოთ მედიაფაილები თემაზე „ჯორჯ მილერი (რეჟისორი)“ ვიკისაწყობში. ჯორჯ მილერი კინოფილმების ინტერნეტ-მონაცემთა ბაზაში ჯორჯ მილერი — AllMovie Francis Of The Filth ↑ George Miller. Kythera-Family.net (22 May 2004). დაარქივებულია ორიგინალიდან — 1 მაისი 2013. ციტირების თარიღი: 30 June 2011. ↑ Donnelly, Jim. (22 იანვარი, 2016) Oscar Nominations 2016: View The Complete List Of Nominees. The Oscars. ციტირების თარიღი: 22 იანვარი, 2016.
ოჩიაური (მრავალმნიშვნელოვანი)

საკუთარი სახელი ოჩიაური შეიძლება აღნიშნავდეს ერთ-ერთ შემდეგ პიროვნებათაგანს: ალექსი ოჩიაური — ეთნოგრაფი, პოეტი გიორგი ოჩიაური — მოქანდაკე თინათინ ოჩიაური — ეთნოგრაფი ირაკლი ოჩიაური — მოქანდაკე ხათუნა ოჩიაური — არქიტექტორი, პოლიტიკოსი
რობინ სოდერლინგის სტატისტიკა და მიღწევები

სტატიაში მოცემულია შვედი ყოფილი პროფესიონალი ჩოგბურთელის, მსოფლიოს ყოფილი მეოთხე ჩოგნის რობინ სოდერლინგის კარიერის სტატისტიკა და მიღწევები. სოდერლინგმა კარიერაში ერთეულთა თანრიგში ATP-ის 10 ტურნირი მოიგო, აქედან ერთი მასტერსი. იგი ორჯერ გავიდა დიდი სლემის ტურნირების ფინალში – 2009 და 2010 წლებში, სოდერლინგმა საფრანგეთის ღია პირველობის გადამწყვეტ მატჩებში ითამაშა, თუმცა ორჯერვე დამარცხდა. შვედმა კარიერაში უკანასკნელი მატჩი 2011 წელს გამართა როდესაც იგი 26 წლის იყო. კარიერის ნაადრევად დასრულება განაპირობა ინფექციური მონონუკლეოზით დაავადებამ. ოფიციალურად მან კარიერა 2015 წელს დაასრულა. 2008 – მსოფლიო სანაკრებო თასი, გერმანია (თიხა) 12008 წლის ჩათვლით ტარდებოდა როგორც ჰამბურგის მასტერსი. 22008 წლის ჩათვლით ტარდებოდა როგორც მადრიდის მასტერსი. ჯე – ჯგუფური ეტაპი სოდერლინგი ATP-ის ოფიციალურ საიტზე სოდერლინგი ITF-ის ოფიციალურ საიტზე დაარქივებული 2018-09-23 საიტზე Wayback Machine. სოდერლინგი დეივისის თასის ოფიციალურ საიტზე ↑ „Federer claims historic Paris win“. bbc.co.uk. ციტირების თარიღი: 11 აგვისტო 2017. ↑ „Inspired Rafael Nadal powers to fifth French Open title“. bbc.co.uk. ციტირების თარიღი: 19 ოქტომბერი 2017. ↑ „Robin Soderling: Swede retires from tennis after glandular fever“. bbc.co.uk. ციტირების თარიღი: 11 იანვარი 2018.
ლოპატინსკი

საკუთარი სახელი ლოპატინსკი შეიძლება აღნიშნავდეს შემდეგს: ნიკოლაი ლოპატინსკი — ლიტველი სახელმწიფო მოხელე და მწიგნობარი. ფაუსტი ლეოს ძე ლოპატინსკი — უკრაინელი საბჭოთა კინორეჟისორი. თეოფილაქტე (ლოპატინსკი) — რუსეთის მართლმადიდებელი ეკლესიის მღვდელთმთავარი. ლევ ვასილის ძე ლოპატინსკი — უკრაინელი მსახიობი და დრამატურგი. ლევ გრიგორის ძე ლოპატინსკი — უკრაინელი ენათმეცნიერი, ლინგვისტი. ბორის ლეოს ძე ლოპატინსკი — უკრაინელი მხატვარი. იაროსლავ ბორისის ძე ლოპატინსკი — უკრაინელი საბჭოთა მათემატიკოსი. ლიდია ლოპატინსკი — სოციალისტური შრომის გმირი (1966). ლოპატინსკი — ყოფილი დასახლება. 2004 წლიდან ქალაქ ვოსკრესენსკის ნაწილი. ლოპატინი
მუგუძირხვის ეკლესია

მუგუძირხვის ეკლესია — ეკლესია სოფელ მუგუძირხვაში, აფხაზეთის ავტონომიური რესპუბლიკა, საქართველო. ეკლესია აგებულია შუა საუკუნეებში. ამჟამად ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია. მუგუძირხვის ეკლესია
ფოქვეშის ციხესიმაგრე

ფოქვეშის ციხესიმაგრე — ციხე სოფელ ფოქვეშში, აფხაზეთის ავტონომიური რესპუბლიკა, ოჩამჩირის მუნიციპალიტეტი, საქართველო. სოფელ ფოქვეშის მაღალი მთის პლატოზე გაშენებული ყოფილა ციხე, რომელსაც მოსახლეობა „ბიჭიქვაცს“ უწოდებს. ამჟამად ძეგლი ძლიერ დანგრეულია. გადარჩენილია ქვით ნაშენი მხოლოდ ერთი კედელი სამი მეტრის სიმაღლეზე. ნაგებობა ორსართულიანი უნდა ყოფილიყო. ციხე აგებულია შუა საუკუნეებში. ამჟამად ტერიტორია ოკუპირებულია რუსეთის მიერ, რის გამოც ციხის შესწავლა და შესაბამისი სამუშაოების ჩატარება შეუძლებელია. ეკლესიის კედლები მძიმე ფიზიკურ მდგომარეობაშია და იგი სასწრაფო კონსერვაციას საჭიროებს. 2018 წლის აგვისტოში საქართველოს კულტურული მემკვიდრეობის დაცვის ეროვნულმა სააგენტომ ციხესიმაგრეს კულტურული მემკვიდრეობის ძეგლის სტატუსი მიანიჭა. ოჩამჩირის მუნიციპალიტეტის ძეგლების სია ფოქვეშის ციხესიმაგრე ↑ აფხაზეთში 15 ობიექტს კულტურული მემკვიდრეობის ძეგლის სტატუსი მიენიჭა
ღვადის ციხესიმაგრე

ღვადის ციხესიმაგრე — ციხესიმაგრე სოფელ ღვადაში, ოჩამჩირის მუნიციპალიტეტი, აფხაზეთის ავტონომიური რესპუბლიკა, საქართველო. ციხე აგებულია შუა საუკუნეებში. ციხესიმაგრე ნაშენია რიყის ქვით. შედგება ორი კოშკისგან. დასავლეთის კოშკი აღმოსავლეთისაზე გაცილებით დიდია. სიმაგრე აგებულია ხევის პირას. ამჟამად ტერიტორია ოკუპირებულია რუსეთის მიერ, რის გამოც ციხის შესწავლა და შესაბამისი სამუშაოების ჩატარება შეუძლებელია. ციხის კედლები მძიმე ფიზიკურ მდგომარეობაშია და იგი სასწრაფო კონსერვაციას საჭიროებს. ოჩამჩირის მუნიციპალიტეტის ძეგლების სია ღვადის ციხესიმაგრე
სულევოს სამონასტრო კომპლექსი

სულევოს სამონასტრო კომპლექსი — კომპლექსი სოფელ სულევოში, გაგრის მუნიციპალიტეტი, აფხაზეთის ავტონომიური რესპუბლიკა, საქართველო. ეკლესია აგებულია ადრე შუა საუკუნეებში. ამჟამად ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია. სულევოს სამონასტრო კომპლექსი
აჭანდარის წმინდა გიორგის ეკლესია

აჭანდარის წმინდა გიორგის ეკლესია — არქიტექტურული ძეგლი გუდაუთის მუნიციპალიტეტის სოფელაჭანდარაში, აფხაზეთის ავტონომიური რესპუბლიკა, საქართველო. ეკლესია აგებულია XX საუკუნის დასაწყისში ბერძნების მიერ წმინდა გიორგის სახელზე. ეკლესია დარბაზული. კარი სამხრეთიდანაა, სარკმელი დასავლეთიდან, აქვს მინაშენი სამხრეთიდან. შელესილია. მის სამხრეთ-აღმოსავლეთით ძველი ეკლესიის ნაშთია. 2019 წლის ივლისში ეკლესიას კულტურული მემკვიდრეობის უძრავი ძეგლის სტატუსი მიენიჭა. ამჟამად ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია. Воронов Ю. Н., В мире архитектурных памятников Абхазии, М., 1978 აჭანდარის წმინდა გიორგის ეკლესია ↑ გულრიფშის მუნიციპალიტეტში მდებარე 19 ისტორიულ ნაგებობას კულტურული მემკვიდრეობის უძრავი ძეგლის სტატუსი მიენიჭა
პავლოვსკოეს ეკლესია

პავლოვსკოეს ეკლესია — ეკლესია სოფელ პავლოვსკოეში, სოხუმის მუნიციპალიტეტი, აფხაზეთის ავტონომიური რესპუბლიკა, საქართველო. ეკლესია აგებულია XX საუკუნეში. ამჟამად ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია. პავლოვსკოეს ეკლესია
ფსხუს ციხესიმაგრე

ფსხუს ციხესიმაგრე — ციხე სოფელ ფსხუში, აფხაზეთის ავტონომიური რესპუბლიკა, სოხუმის მუნიციპალიტეტი, საქართველო. ციხე აგებულია შუა საუკუნეებში. ამჟამად ტერიტორია ოკუპირებულია რუსეთის მიერ, რის გამოც ციხის შესწავლა და შესაბამისი სამუშაოების ჩატარება შეუძლებელია. ფსხუს ციხესიმაგრე
ჯგერდის ადაგუა მთის ეკლესია

ჯგერდის ადაგუა მთის ეკლესია — ეკლესია სოფელ ჯგერდაში, ოჩამჩირის მუნიციპალიტეტი, აფხაზეთის ავტონომიური რესპუბლიკა, საქართველო. ეკლესია აგებულია შუა საუკუნეებში. ამჟამად ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია. ეკლესიის კედლები მძიმე ფიზიკურ მდგომარეობაშია და იგი სასწრაფო კონსერვაციას საჭიროებს. ოჩამჩირის მუნიციპალიტეტის ძეგლების სია ჯგერდის ადაგუა მთის ეკლესია